વર્ષ 2004 સુધીમાં દિલ્હીમાં રહેતો રસ્તોગી પહેલીવાર વર્ષ 2006માં ઉત્તરખંડના રૂદ્રપુરમાં પકડમાં આવ્યો હતો. તેને જામીન પર બહાર કાઢવામાં આવ્યો હતો. વર્ષ 2016માં પણ ફરી રૂદ્રપુર ખાતે જ તેની પર કેસ દાખલ કરવામાં આવ્યો. પોલીસે જણાવ્યું હતું કે, વર્ષ 2016માં તેની વિરુદ્ધ પૉક્સો એક્ટ હેઠળ મામલો દાખલ કરવામાં આવ્યો હતો અને ફરી એક વાર તે જામીન પર બહાર નીકળ્યો હતો. ત્યારબાદની સુનાવણીમાં જેસ જવાની જગ્યાએ તે અંડરગ્રાઉન્ડ થઇ ગયો. 13 ડિસેમ્બર, 2016ના રોજ તેણે ન્યૂ અશોક નગરમાં એક છોકરી સાથે છેડછાડ કરવાની કોશિશ કરી હતી. આ મામલાની તપાસ ચાલતી હતી, એ દરમિયાન જ તેણે 12 જાન્યુઆરીના રોજ અન્ય બે બાળકીઓનું અપહરણ કરી તેમની છેડછાડ કરવાની કોશિશ કરી હતી. આ ઘટના બાદ આરોપી ફસાઇ ગયો અને પોલીસે તેની ધરપકડ કરી હતી.